PLANET พุ่ง “ซิลลิ่ง” ลุ้นรายได้ปีนี้โต 25% รับแผนเพิ่มยอดขาย
PLANET พุ่ง "ซิลลิ่ง" ลุ้นรายได้ปีนี้โต 25% รับแผนเพิ่มยอดขาย
19 มี.ค. 2564

ผู้สื่อข่าวรายงานว่า ราคาหุ้น บริษัท แพลนเน็ต คอมมิวนิเคชั่น เอเชีย จำกัด (มหาชน) หรือ PLANET ปิดตลาดภาคเช้าที่ระดับ 2.62 บาท บวก 0.60 บาท หรือ 29.70% สูงสุดที่ระดับ 2.62 บาท ต่ำสุดที่ระดับ 2.02 บาท ด้วยมูลค่าการซื้อขาย 55.39 ล้านบาท

ด้าน นายประพัฒน์ รัฐเลิศกานต์ ประธานกรรมการบริหาร และ กรรมการผู้อำนวยการและหัวหน้าเจ้าหน้าที่บริหาร PLANET เปิดเผยว่า ในปี 2564 บริษัทฯมีเป้าหมายจะผลักดันผลประกอบการปี 2564 ให้มีรายได้เติบโต 25% โดยรักษารายได้จากการจำหน่ายสินค้าและบริการเดิม อีกทั้งยังเพิ่มยอดขายด้วยโซลูชัน New S-Curve เพื่อเจาะตลาดกลุ่มใหม่